|  |  |  |  |  |
| --- | --- | --- | --- | --- |
| **ОДГОВОРИ НА НАЧЕЛНЕ КОМЕНТАРЕ**  ЈАВНА РАСПРАВА- ПРЕДЛОГ УРЕДБЕ О МАКСИМАЛНОМ ИЗНОСУ ВИСИНЕ НАКНАДЕ ЗА ЗАСНИВАЊЕ ПРАВА СЛУЖБЕНОСТИ НА НЕПОКРЕТНОСТИ У ЈАВНОЈ СВОЈИНИ ПРИЛИКОМ ИЗГРАДЊЕ ЕЛЕКТРОНСКИХ КОМУНИКАЦИОНИХ МРЕЖА | | | | |
| **БРОЈ** | **ПРЕДЛАГАЧ** | **НАЧЕЛНЕ ПРИМЕДБЕ** | **ОБРАЗЛОЖЕЊЕ** | **МИТ МИШЉЕЊЕ** |
| 1. | А1 Србија д.о.о. | Начин плаћања висине накнаде за заснивање права службеност на непокретности у јавној својини приликом изградње електронских комуникационих мрежа. | Дефинисање начина плаћања, како је предвиђено Предлогом уредбе, представља превелико додатно оптерећење за операторе мреже, који су већ погођени бројним наметима. | Уредбом се прописује максималан износ накнаде за заснивање права службености што не значи да ће она увек толико износити. Анализом преко 30 постојећих Одлука јединица локалних самоуправа за заснивање права службености предложили смо услове плаћања који представљају оптимално решење и за операторе и за локалне самоуправе, односно узели смо у обзир и утицај на трошкове оператора али и на приходе јединица локалних самоуправа. |
| 2. | А1 Србија д.о.о. | Као што назив члана 54. Закона о електронским комуникацијама дефинише – ***Заснивање*** *права службености на непокретности у јавној својини,* сматрамо да Предлогом уредбе треба да се дефинише само заснивање права службености, а не и увођење додатне годишње накнаде. | Наиме, кабловски водови, готово по правилу, или бар у највећем броју случајева, ни не утичу на промену намене земљишта, осим само у тренутку када се копа ров када и има смисла да се договори, односно, установи накнада, али једнократна, јер након довођења земљишта у претходно стање, власник може неометано располагати земљиштем као и раније. У случају да власник гради објекат на траси кабловских водова, готово по правилу се договара и реализује измештање трасе кабловских водова о трошку оператора мреже. | Члан 53 ЗЕКа дефинише да се уговором, одређује висина накнаде: „Оператор, као и лице које искључиво за сопствене потребе гради или поставља електронску комуникациону мрежу и припадајућа средства, и власник непокретности, закључују уговор којим се ближе уређује начин вршења службености, као и постојање и висина накнаде за заснивање права службености**.“**  Члан 54 ст. 5 и 6. ЗЕКа прописују да Уредба треба да дефинише максималне износе накнада, при чему наведени чланови ЗЕК-а не говоре о једнократној накнади већ само о једнобразном утврђивању накнаде. |

|  |  |  |  |  |
| --- | --- | --- | --- | --- |
| 3. | А1 Србија д.о.о. | Увођење годишње накнаде која се плаћа поред једнократне накнаде за заснивање права службености, предвиђене чланом 3. став 6. Предлога уредбе, није у складу са интенцијом законодавца. | Увођење додатне накнаде није предвиђено Законом о електронским комуникацијама и представља непримерено велики терет за операторе мреже, имајући посебно у виду дужине трасе привода, кластера и мрежа које се мере километрима. | Годишња накнада је предложена у значајно умањеном износу него што је била дефинисана до сада. Поред тога, на овај начин се установљава разлика да ли је реч о привременом заснивању права службености (привремено техничко решење као алтернатива или неки догађај) или вишегодишњем заснивању права (полагање оптичког кабла), што је и била интенција предлагача Уредбе. |
| 4. | А1 Србија д.о.о. | Предлог уредбе чланом 3. став 2. дефинише висину накнада према категоријама намене земљишта, предлажемо њихово умањење. | Додатном анализом смо утврдили да су значајно веће од постојећих накнада које плаћамо. | Као што је већ наведено у одговору на коментар бр 1, Предлогом Уредбе се прописује максималан износ накнаде за заснивање права службености, што не значи да ће она увек толико износити. Анализирали смо преко 30 постојећих Одлука локалних самоуправа за заснивање права службености **за различите операторе**, према многим Одлукама износи су били многоструко већи од овде предложених, те смо предложили услове плаћања који представљају оптимално решење и за операторе и за локалне самоуправе, односно узели смо у обзир и утицај на трошкове оператора али и на приходе јединица локалних самоуправа. |
| 5. | А1 Србија д.о.о. | Замолили бисмо за појашњење, на који начин да посматрамо када се користи већ постојећа инфраструктура (односно без копања), у случају на пример полагања кабла у постојећој линијској инфраструктури. |  | У случају када оператор користи већ постојећу инфраструктуру, не плаћа се накнада за заснивање права службености уколико је оператор већ платио накнаду у складу са закљученим уговором са локалном самоуправом, већ се плаћа годишња накнада за сваку наредну годину у складу са Предлогом Уредбе. |
| 6. | Телеком Србија а.д. | Предлажемо да се у члану 3. Предлога уредбе, где су одређени максимални износи за различите категорије намене земљишта избришу категорије земљишта где оператори плаћају накнаду по Закону о накнадама за коришћење јавних добара. | Овде пре свега мислимо на плаћање службености Железничкој инфраструктури, али и на накнаде за постављање инсталација на јавном путу по Закону о накнадама. Такође, неке општине у зависности од тога да ли су оне управљачи или су пренеле управљање јавном предузећу, као и ЈП „Путеви Србије“ као управљачи републичких путева испостављају решења/уговоре за установљавање службености у путном појасу, са износима који се једнократно плаћају по Закону о накнадама за постављање инсталација у јавном путу. Овако дефинисано, где у категорију Ђ спадају друмска и железничка инфраструктура, остаје нејасно да ли ће оператори добијати обрачун по два основа – по Закону и овој Уредби. | Не прихвата се. У члану 5. став 1. предлога Уредбе прецизирано је да се обавеза плаћања накнаде за право службености не примењује уколико је на непокретностима установљено неко друго право у смислу Закона о накнадама за коришћење јавних добара, на основу којег обвезници накнаде плаћају накнаду за коришћење тих непокретности, тако да се неће плаћати по више основа. |
| 7. | Телеком Србија а.д. | Предлажемо да се у члану 3. став 5. где је прописана максимална висина накнаде за постављање стуба од 2.500 динара смањи на 1.500 динара, јер је предложена цена висока без обзира на предвиђених 30% у следећем ставу. | Наведена измена се предлаже имајући у виду цене које за закуп стубова обрачунавају друга јавна предузећа и општине и које се крећу од 10 динара месечно (120 динара годишње). Овако високо одређена цена Предлогом уредбе ће аутоматски утицати и на цене по којим оператори изнајмљују стубове.  Предлажемо да се сви наведени износи умање, да би се избегла ситуација да се, по Закону о накнадама, плати много мања сума за постављање управљачима/власницима/корисницима, а онда вишеструко већа сума, уколико постављање захтева прелази преко неке од категорија земљишта наведених у члану 3. Ради поређења, по Закону о накнадама, је накнада за постављање инсталација на јавном путу 56 дин/м' једнократно, накнада за службеност за појас Железнице 1,65 дин/м' месечно за вођење паралелно са пругом, а накнада за коришћење заштићеног подручја 114 односно 57 дин/м' годишње за надземни односно подземни вод. | Не прихвата се.Висина накнаде је одређена на основу анализе преко 30 постојећих Одлука јединица локалних самоуправа за заснивање права службености за различите операторе. У неким Одлукама јединица локалне самоуправе накнада за постављање стуба је износила и 36.600 динара. |